b'\n_START_ARTICLE_\nMelinci\n_START_SECTION_\nIzvor krajevnega imena\n_START_PARAGRAPH_\nSode\xc4\x8d po starih zapiskih, se je prvotno krajevno ime glasilo glasilo Hmeljnica in je izpeljano iz rastline hmelj, ter \xc5\xa1ele drugotno prilagojeno okoli\xc5\xa1kim krajevnim imenom na -inci iz osebnega imena.  V starih listinah se kraj omenja leta 1322 kot Hmelnice, Hmeliniche, 1379 Hmelinica; od tod morda tudi priimek Melinc._NEWLINE_V prvem pisnem dokumentu se vas imenuje Hmelnice(1322), nato Hmeliniche(1322/1335), pozneje Hmelinica(1379), Nova vas (1381), Villa Wufalu(1289), Melinche(1481) in po letu 1898 Muramelence.\n_START_SECTION_\nCiglarski dnevi\n_START_PARAGRAPH_\nTuristi\xc4\x8dno dru\xc5\xa1tvo Brod Melinci, ki deluje v vasi vsako leto prireja Ciglarske dneve. V teh dneh (prvi vikend v juliju) prika\xc5\xbeejo izdelovanje opeke na starodaven na\xc4\x8din, katero je bil najbolj raz\xc5\xa1irjeno prav ob reki Muri,zraven pa vam ponudijo murske ribe in pope\xc4\x8den kruh._NEWLINE_Iz blata, ki ga pridobijo na poljih, zmesijo dovolj kompaktno zmes,s pomo\xc4\x8djo modelov oblikujejo cigel (opeko), ter ga nato zlo\xc5\xbeijo v oslico ter zakurijo. S tem se opeka su\xc5\xa1i. Posu\xc5\xa1eno opeko porabijo za gradnjo objektov.'